open-index/open-wikipedia-markdown huggingface dataset:
Bergur Jacobsen

**Ólavur Bergur Jacobsen** (født 1947) er en færøysk prest, journalist og politiker. Han tjente i over 20 år som prest blant utflyttede færøyinger i København.

## Liv og virke
Han tok sin presteutdannelse i Chichester i England. Han bodde til sammen 13 år i England, der han også ble gift. Han var sogneprest på Sandoy på Færøyene fra 1976 til 1982, sjømannsprest og prest ved St. Katherines danske kirke i London fra 1982 til 1986, så prest i Ordrup ved København fra 1987 til 1988.

I 1988 flyttet han tilbake til Færøyene, der han ble programsekretær i allmennkringkasteren Útvarp Føroya og i 1990 redaktør for Sjálvstýrisflokkurins presseorgan *[[Tingakrossur]]*.

I 1993 ble Jacobsen medlem av Marita Petersens regjering med ansvar for kirke-, kultur- og undervisningssaker samt nordisk samarbeid. At Sjálvstýrisflokkurin valgte den politisk uerfarne Jacobsen til å representere partiet, berodde på de ansvarsområdene han fikk. Jacobsen gikk av sammen med resten av regjeringen etter lagtingsvalget i juli 1994.

I 1995 ble han prest i St. Olavs færøyske menighet i København.

## Referanser
Acoyte undergrunnsstasjon

**Acoyte undergrunnsstasjon** (tidligere **José María Moreno undergrunnsstasjon**) er en stasjon på Linje A på Buenos Aires’ undergrunnsbane. Den ligger mellom stasjonene Río de Janeiro og Primera Junta.

Stasjonen ligger under krysset mellom Avenida Rivadavia og Avenida Acoyte, i bydelen Caballito. Den ligger i nærheten av *Dr Julio A. Méndez [[sanatorium]]* og *Dr Carlos Durand sykehus*. Det er mange butikker i området, og et kinokompleks og mange forskjellige gallerier. Det er også parker i området, og flere skoler.

Stasjonen ble åpna i tredje etappe av linja, den 1. juli 1914, og forente Primera Junta og Plaza de Mayo undergrunnsstasjoner. 

## Galleri

Fil:Estacion Acoyte (SBA).jpg|Skilt i stasjonen
Fil:Escaleras estacion Acoyte (SBA).jpg|Rulletrapper i stasjonen
Fil:Buenos Aires - Subte - Acoyte 2.jpg|Inngangen til stasjonen
Fil:Línea A, andén de trenes hacia Primera Junta de la estación Acoyte (Buenos Aires, diciembre 2008).jpg|Billettsalget ved stasjonen


## Referanser
Annlis Bjarkhamar

**Annlis Bjarkhamar** (født 1974) er en færøysk lærer og tidligere politiker.

Hun er utdannet folkeskolelærer. Hun har også arbeidet som rådgiver og koordinator ved SSP, Færøyenes samarbeidsorgan mellom skole, sosiale myndigheter og politi.

Sist i 1990-årene ledet hun ungdomsorganisasjonen Unga Tjóðveldið og arbeidet som journalist i Útvarp Føroya. Hun var kulturminister i Anfinn Kallsbergs andre regjering fra 2002 til 2003. Hun var vara til Lagtinget fra Suðuroy fra 2004 til 2008, som representant for Tjóðveldisflokkurin.

I 2010 tok hun initiativ til en organisasjon som understøtter julefeiringen for økonomisk vanskeligstilte familier.

Annlis Bjarkhamar bor i Tórshavn med lagtingsmedlem Sonja Jógvansdóttir.

## Referanser
Primera Junta undergrunnsstasjon

**Primera Junta undergrunnsstasjon** er en stasjon på Linje A på Buenos Aires’ undergrunnsbane. Den ligger mellom Acoyte og Puan undergrunnsstasjoner. Fram til Puan og Carabobo undergrunnsstasjoner åpna i desember 2008 var Primera Junta endestasjon på linje A.

Primera Junta ligger under krysset mellom *[[Avenida Rivadavia]]* og *Del Barco Centenera*, i bydelen Caballito. I nærheten av stasjonen ligger mange butikker og skoler.

Den første linjen, Linje A, ble bygget og i begynnelsen også drevet av et privat selskap kalt for Anglo Argentine Tramway Company og åpnet i 1913. Stasjonen ble åpna som del av tredje etappe på linje A, den 1. juli 1914, og gjorde at Linje A strakte seg fra Primera Junta til Plaza de Mayo. Den planlagte linje I vil ha en stasjon med tilknytning til Primera Junta, Rivadavia.

## Referanser


## Eksterne lenker
*
Niels Winther Poulsen

**Niels Christoffer Winther Poulsen** (født 3. oktober 1902 i Skopun, død 19. mars 1990 i Tórshavn) var en færøysk folkeskolelærer og politiker (Sj.).

Han var sønn av lærer og lagtingsmann Johan Hendrik Poulsen og lærerinne Súsanna Katrina Winther. Han var oldebarn av lagtingsmann Jens Wenningsted og søstersønn av lagtingsmennene Mads Andrias Winther og Gunnar Winther. Winther-familien var nært knyttet til de færøyske nasjonal- og selvstyrebevegelsene. Han giftet seg med Kristianna Mikkelsen. De ble foreldre til lingvist Jóhan Hendrik Winther Poulsen, ingeniør Mortan Winther Poulsen og landsrettssakfører Halgir Winther Poulsen. Jóhan Hendriks datterdatter, Hervør Pálsdóttir er også lagtingskvinne. Halgirs datter Kristianna Winther Poulsen har også vært lagtingskvinne.

Etter folkeskolen dro han først til sjøs i noen år og påtok seg forefallende arbeid. Fra 1924 til 1928 utdannet han seg til folkeskolelærer ved Jonstrup seminarium ved København. Han var den første læreren som etter lærerseminar i Danmark tok eksamen i færøysk. Han underviste i Hvalba og Sumba før han i 1940 begynte i Skopun. Fra 1941 til han ble minister i 1959, var han også klokker i Skopunar kirkja. Fra 1956 til 1959 satt han i styret i Føroya Lærarafelag. Winther Poulsen avgikk med pensjon fra lærerstillingen i Skopun i 1969 og flyttet til Tórshavn.

Han var formann i kommunestyret i Sumba fra 1935 til 1939 og i Skopun fra 1950 til 1958. I 1950 ble han valgt til formann i Sjálvstýrisflokkurin. Ved dannelsen av Peter Mohr Dams første regjering i 1959 ble Winther Poulsen minister for kommunal-, skole-, kirke- og kultursaker. Han fortsatte i vervet under Hákun Djurhuus' regjering, hvor han også ble Færøyenes visestatsminister, fra 1963 til 1967. På hans tid skjedde det en stor utbygging av skole-, bibliotek- og arkivvesenet, og han satte sitt preg på både gymnaset og det kommende universitetet.

## Referanser
Glory Alozie

**Glory Alozie Oluchi** (født 30. desember 1977 i Nigeria) er en spansk friidrettsutøver som konkurrerer på 100 meter hekk.
Alozie som er født i Nigeria slo gjennom i junior VM 1996 hvor hun ble nummer to. Karrierens høydepunkt er trolig sølvmedaljen i OL 2000 i Sydney, bak Ludmila Engquist. Hennes eneste mesterskapsgull som senior vant hun under EM 2002 i München.

## Personlige rekorder
* 60 meter hekk – 7,82
* 100 meter – 10,90
* 100 meter hekk -12,44

## Referanser


## Eksterne lenker
*
The Pipkins

**The Pipkins** var en kortlivet noveltyduo fra England. Den var best kjent for sin hitsingle, «Gimme Dat Ding», skrevet av Albert Hammond og Mike Hazlewood. Den lå på sjetteplassen på den britiske singlelisten samt niendeplassen på den amerikanske singlelisten i 1970,.

The Pipkins bestod av Roger Greenaway, best kjent som medlem av flere låtskriverteam samt Tony Burrows, som frontet flere grupper (ofte samtidig), som Edison Lighthouse, White Plains, The First Class og Brotherhood of Man.

Duoen utgav også to oppfølgersingler, «Yakety Yak» og «Are You Cooking, Goose?», men uten suksess.

## Coverversjoner
«Gimme Dat Ding» har flere ganger blitt covret og brukt i komiske sammenhenger, blant annet av Bjelleklang på platen YppeRu’ dOnK.

## Referanser


## Eksterne lenker
*
Antonietta Di Martino

**Antonietta Di Martino** (født 1. juni 1978) er en italiensk friidrettsutøver (høydehopper).

Di Martino begynte karrieren som mangekjemper, men fra og med VM 2001 valgte hun å konsentrere seg om høydehopp. I hennes første store mesterskapsfinale, ved innendørs-VM 2006 i Moskva, ble hun nummer seks. Under EM 2006 i Göteborg kom hun på 10.-plass. Bedre gikk det ved EM innendørs 2007 da hun tok sølvmedaljen, bare slått av Tia Hellebaut. 

Under VM 2007 i Osaka tangerte Di Martino sin personlige og italienske rekord da hun gikk over 2,03, og kom dermed på delt sølvplass etter Blanka Vlašić.

Di Martino deltok også under OL 2008 i Beijing, der ble hun nummer 10 etter å ha hoppet 1,93. Etter to sesonger i verdenstoppen, men uten store høydepunkter (2009 og 2010), klarte hun i februar 2011 en ny italiensk innedørsrekord med 2,04. Hun fulgte opp med å vinne EM innendørs i Paris i mars med 2,01 m. 

Den 1,69 m høye di Martino har den inoffisielle verdensrekorden for størst differanse mellom personlig rekordhøyde og kroppshøyde  med 35 cm

## Referanser


## Eksterne lenker
*
Tom Pappas

**Tom Pappas** (født 6. september 1976) er en amerikansk friidrettsutøver (mangekjemper).

Pappas fremste meritt er VM-tittelen i 2003 i Paris. 

Pappas har blitt amerikansk mester i tikamp fire ganger (2000, 2002, 2003 og 2006). Han ble nummer fem i OL 2000 i Sydney. Han deltok også under OL 2004, men måtte bryte konkurransen etter en skade.

Hans personlige rekord fra 2003 er på 8784 poeng.

## Referanser


## Eksterne lenker
*
Julija Gusjtsjina

**Julija Aleksandrovna Gusjtsjina** (russisk: Юлия Александровна Гущина; født 4. mars 1983) er en russisk friidrettsutøver som konkurrerer på sprintdistansene.

Gusjtsjinas første internasjonale mesterskapsfinale var VM 2005 der hun deltok på 200 meter og kom på sjetteplass på tiden 22,75. I EM 2006 tok hun sølv på 200 meter etter Kim Gevaert på tiden 22,93. I samme mesterskap var hun med på laget som vant 4 x 100 meter stafett.

I innendørs-VM 2008 var hun med på det russiske stafettlaget på 4 x 400 meter som tok gull. Samme år kom hun på fjerdeplass på 400 meter i OL i Beijing. Hun var også med på begge stafettene, og tok gull på 4 x 100 meter og sølv på 4 x 400 meter, men ble senere fratatt medaljene da Russland ble diskvalifisert på grunn av positive dopingprøver på Julija Tsjermosjanskaja (4 x 100 meter) og Anastasija Kapatsjinskaja (4 x 400 meter).

## Referanser


## Eksterne lenker
*
VM i fotball for kvinner 2011 kvalifisering UEFA Gruppe 1

:*Hovedartikkel: [[VM i fotball for kvinner 2011 kvalifisering UEFA]]*

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

## Referanser
Brekken flyplass

**Brekken flyplass** er en privat flyplass i Brekken tettsted nordøst for Røros og like vest for svenskegrensen og skiutfartstedet Funäsdalen i Sverige.

Flyplassen ligger ca. 100 meter fra en strand ved østre ende av innsjøen Aursunden. Flyplassen er ubetjent og ligger i ukontrollert luftrom, men under Røros TIA.

Flyplassen er bygget på dugnad med omkostninger på 5000 kroner. Den ble innviet 29. august 2009. Rullebanedekke er gress.

## Eksterne lenker
* Nettsted
Muna Lee

**Muna Lee** (født 30. oktober 1981) er en amerikansk friidrettsutøver som konkurrerer på sprintdistansene.

Lee var med på det amerikanske stafettlaget som vant gull i VM 2005 i Helsingfors. Individuelt er hennes største meritt en sjuendeplass fra OL 2004 i Athen på 200 meter.

## Personlige rekorder
* 100 meter – 10,85
* 200 meter – 22,29

## Referanser


## Eksterne lenker
*
Wibecke Nagell-Erichsen

**Wibecke Margrete Nagell-Erichsen** (født 1959) er en norsk forretningskvinne.

Wibecke Nagell-Erichsen og broren Einar Nagell-Erichsen arvet i 1995 Schibsted-aksjer for 525 millioner kroner. I 1996 solgte Wibecke Nagell-Erichsen seg ut og startet investeringsselskapet Armadillo. Nagell-Erichsen eier også kleskjeden Zimba. Nagell-Erichsen var tidligere også medeier i skipet «The World».

Nagell-Erichsen har studert ved Colorado Institue of Art i Denver i Colorado i USA.

## Privatliv
Wibecke Nagell-Erichsen er datter av Cathrine «Tini» Nagell-Erichsen, søster til Einar Nagell-Erichsen og niese til Tinius Nagell-Erichsen. Hun var tidligere gift med Engebret O. Fekene.

## Referanser
Torsten Voss

**Torsten Voss** (født 23. mai 1963) er en tysk tidligere  friidrettsutøver (tikjemper) og bobkjører.

## Friidrett
Voss begynte karrieren som tikjemper og tok sølv i junior-VM i 1981. Året etter satte han ny juniorverdensrekord med 8387 poeng. Under VM i friidrett 1987 i Roma ble han verdensmester i tikamp med 8680 poeng, en poengsum som ble hans personlige rekord i tikamp. Under OL 1988 i Seoul tok Voss sølv med 8399 poeng etter landsmannen Christian Schenk (8488 poeng).

## Bobsleigh
I 1994 valgte Voss å bytte sport til firerbob der han tok tre VM-medaljer i Tysklands andrebob. Alle disse gangene gikk gullmedaljene til Tysklands førstebob. I OL i Nagano 1998 kom andreboben (med Voss) på åttendeplass, samtidig som Tysklands førstebob tok gullet.

## Referanser


## Eksterne lenker
*
Charles Kamathi

**Charles Waweru Kamathi** (født 1978) er en kenyansk friidrettsutøver (langdistanseløper).

Kamathi ble verdensmester på  meter i VM i friidrett 2001 i Edmonton. I forsøket på å forsvare VM-tittelen ved VM i friidrett 2003 ble han nummer sju. Kamathi var også med i OL 2004 i Athen, der han kom på 13.-plass i finalen.

Han debuterte på maratondistansen i 2007 i Milan og kom på fjerdeplass med tiden 2.11.25. Han kom på tredjeplass i sitt andre maratonløp, i Rotterdam i 2008, der han forbedret sin bestenotering til 2.07.33.

## Referanser


## Eksterne lenker
*
Guðmundur Guðmundsson

**Guðmundur Guðmundsson/Gudmundur Gudmundsson** er navnet til flere personer: 

*Guðmundur Guðmundsson (1927-2003), islandsk skiløper
*Guðmundur Guðmundsson (1932-), islandsk bildekunstner, se Erró
*Guðmundur Þórður Guðmundsson (1960-), islandsk håndballtrener
Ariane Friedrich

**Ariane Friedrich** (født 1984) er en tysk friidrettsutøver som konkurrerer i høydehopp. Friedrich er 1,78 m høy og vekten blir angitt med 59&nbsp;kg.

## Idrettskarriere
Friedrichs gjennombrudd kom da hun i 2003 ble junioreuropamester. Hun ble også nummer tre i Universiaden i 2005. Hun deltok i innendørs-VM 2008 og ble nummer åtte. Samme år ble hun nummer sju under OL 2008 i Beijing.

### 2008-2009
I Golden League-stevnet Memorial van Dammei Brussel 2008 slo hun Blanka Vlašić, noe som innebar at Vlašić mislyktes med å vinne alle seks Golden League-stevnene og dermed ta del i potten på 2,5 millioner dollar.

I  2009 hoppet hun 2,05 innendørs ved et stevne i Karlsruhe, et resultat som plasser henne som nummer fem på verdensstatistikken. Bare Kajsa Bergqvist, Stefka Kostadinova, Heike Henkel og senere Blanka Vlašić har hoppet høyere innendørs. Friedrich vant gull i innendørs-EM 2009 med ett hopp på 2,01.

I Golden League-stevnet på Olympiastadion i Berlin 14. juni 2009 hoppet Friedrich 2,06 m (tysk utendørsrekord). Dette resultatet gjorde henne til en av gullfavorittene foran VM 2009 i Berlin. Der hoppet hun 2,02 og tok bronsemedaljen.

### 2010-2011
Hun avsluttet 2009 sesongen etter noen dårlige resultater og fikk ingen god oppbygging til 2010 sesongen på grunn av skader. Etter å ha mistet innendørssesongen 2010 og mye av utendørssesongen ble hun likevel tredje under EM 2010 i Barcelona etter Vlašić og svenske Emma Green. I desember 2010 røk hun akillessenen og vil derfor i det minste miste store deler av 2011 sesongen.

## Utenom idretten
Friedrich har en politiutdannelse med en påbygging i etterforskning.

## Referanser


## Eksterne lenker
*
Niurka Montalvo

**Niurka Montalvo** (født 4. juni 1968 i Havanna) er en spansk tidligere friidrettsutøver som konkurrerte i lengdehopp. Montalvo konkurrerte for Cuba inntil hun skiftet til spansk statsborgerskap i 1999. Karrierens høydepunkt kom under VM 1999 i Sevilla hvor hun tok gullmedalje. Hun ble nektet av det kubanske friidrettsforbundet å stille for Spania i OL i 2000, og stod over mesterskapet. I VM 2001 i Edmonton, hvor hun representerte Spania, vant Montalvo bronsemedalje.

## Personlige rekorder
* Lengdehopp – 7,06
* Tresteg – 14,60

## Referanser


## Eksterne lenker
*
Willien Nedrebø

**Willien Nedrebø** (født 30. juli 1866, død 9. mai 1938 i Bjerkreim) var en norsk bonde, bygdefilosof og forfatter.

Hans første bok fra 1898 er en framtidsutopi der han tenker seg at alle har hvert sitt fly og at veier er blitt unødvendige. Tankene hans om at bankene skulle bli erstattet med automater har faktisk slått til.
 
## Bibliografi
**Nutid og fremtid : en sosial-politisk betragtning*.  Stavanger, 1898
**Evige kloder : et naturlovmæssigt bevis for at verden aldrig forgaar*.  Stavanger 1902
**Utviklingens mål: makt over døden : Et utsyn over verdensutviklingen bygget på videnskapelige og religiøse forutsetninger, og for øvrig iakttagelser fra naturen og dagliglivet.* Stavanger 1929
**Gotfred Fuglestad : Landets første reveopdrætter*. Stavanger 1930
Trond Schea

**Trond Schea** (født 13. november 1930, død 16. august 2014) var en norsk rallykjører.

Schea var sønn av en lastebileier på Oppsal. Selv ble han i 1948 maskinist hos Wilh. Wilhelmsen, før han tilbake i byen ble lastebilsjåfør. Han spilte fotball og bandy for Sagene IF og drev skihopp og vektløfting. Han ble oppdaget av Aage Bræin rundt 1961 da han kjørte Ford Anglia. Kontrakt med Ford Motorsport fikk han i 1964. Med Greger Strøm som motortrimmer, kjørte Schea etterhvert Ford Cortina i *Lotus*-utgave og dominerte isrally på Harestuvannet vinterstid og Bjerke Travbane foran 20&nbsp;000 tilskuere. Andre biler var Ford Escort og Ford Mustang.

Schea vant norgesløpet i 1964, Kongelig Norsk Automobilklubs vinterrally  1965–66, Rally Sørlandet 1965, Finnskog vinterrally i 1965 og 1970 samt Norges Automobil-Forbunds høstløp i 1966. Med tilnavnet «The Flying Norwegian» ble han i England og Europa den dominerende Ford-kjører i Europa i 1969. Schea vant NM i bakkeløp og isbane 1971 og Rally-NM i 1971.

I ett tilfelle kjørte han ned bob-banen i Cortina d'Ampezzo. Schea kjørte også 24 timer i 187 km/t snitt, en rekord i utholdenhet for Autodromo Nazionale di Monza utenfor Milano. Schea deltok i konkurranser frem til 1997 og frem til 2005 stilte han opp i fremvisninger. Det var Schea som kjørte politibil i filmen *[[Olsenbanden og Dynamitt-Harry]]* i 1970, kjørte bil i filmen *Norske byggeklosser* i 1972 og i filmen *Supermann 2* i 1980, som ble spilt inn på Finse.

Schea var bosatt i Drammen. I perioder var han aktiv i kommunepolitikken i Drammen.

## Premier
* Norsk Motorsportsutøver i 1971.
* nominert til Egebergs Ærespris
* Norges Bilsportforbunds fortjenstmedalje i sølv 1998

## Referanser




## Eksterne lenker
*
Elisa Rigaudo

**Elisa Rigaudo** (født 17. juni 1980) er en italiensk friidrettsutøver som konkurrerer i kappgang.

Rigaudo fikk sitt gjennombrudd i junior-EM 2001, der hun vant gull. Hun kom på tiendeplass i VM 2003, og nummer seks i OL 2004 i Athen. I VM 2005 i Helsingfors endte hun på niendeplass. Hun tok sin første medalje som senior i EM 2006 i Göteborg, der hun ble nummer tre. Den samme plasseringen oppnådde hun i OL 2008 i Beijing. 

## Referanser


## Eksterne lenker
*
Fabiana Murer

**Fabiana Murer** (født 1981) er en brasiliansk friidrettsutøver som konkurrerer i stavsprang.

Murer var i finalen i VM 2007 i  Osaka, der hun kom på sjetteplass etter å ha gått over 4,65. I innendørs-VM 2008 satte hun ny personlig rekord innendørs med 4,70, det resultatet holdt til bronsemedalje.

I 2008 satte hun ny søramerikansk rekord ved å hoppe 4,80. Hun deltok i OL 2008 i Beijing, der hun kom på 10.-plass i finalen etter et hopp på 4,45.

Hun vant sølv i stavsprang under de Panamerikanske leker 2011 i Guadalajara i Mexico

## Referanser


## Eksterne lenker
*
Gary Reed

**Gary Reed** (født 1981) er en kanadisk friidrettsutøver som først og fremst konkurrerer på 800 meter.

Reed deltok i VM i Paris 2003 der han ble utslått i kvalifiseringen. Han deltok også under OL 2004 i Athen, igjen uten å gå videre til finalen.  Han kom til sin første mesterskapsfinale i VM 2005 i Helsingfors der tiden 1.46,20 holdt til en tiendeplass.

Reeds store gjennombrudd kom da han tok sølv i VM 2007 i Osaka, bare slått av kenyaneren Alfred Yego. Reed deltok også i OL 2008 i Beijing der han igjen gjorde et bra løp og kom på fjerdeplass, bare 12 hundredeler bak Yego, som tok bronsemedaljen.

## Personlige rekorder
* 400 meter – 46,45
* 800 meter – 1.43,68

## Referanser


## Eksterne lenker
*
Erik Höglund

**Erik Höglund** (født 1932 i Karlskrona, død 1998) var en svensk maler, skulptør, tegner, grafiker, glasskunstner og formgiver, faren til glasskunstneren Erika Höglund.

## Utdannelse
* 1948-1953 Konstfackskolan, Stockholm
* 1951-1952 Grafikkstudium hos Harald Sallberg

## Arbeid

Erik Höglund var knyttet til Boda glasbruk som formgiver i perioden 1953-1973. Der arbeidet han frem et helt særegent rustikt uttrykk i glasset, og han formgav også lysekroner i smijern og glass.
Videre formgav han møbler i tre og skulpturer i keramikk, stein, tegl og bronse. Han skapte nærmere 150 større verk til utsmykning av offentlige områder.

Etter noen års opphold tok han på slutten av 70-tallet opp igjen glassarbeidet, denne gangen ved Pukeberg Glasbruk samt
ved glasshyttene Transjö, Åhus og Vrigstad. Fra 1988 samarbeidet han mest med Studioglas Strömberghyttan.

Han fikk Lunningprisen i 1957.

## Representert ved disse samlingene

* Nationalmuseum, Stockholm. 
* Röhsska museet, Göteborg. 
* Konstmuseet Arkiv för dekorativ konst, Lund. 
* Smålands Museum, Växjö. 
* Blekinge Länsmuseum, Karlskrona. 
* Kalmar Konstmuseum.
* Ystads Konstmuseum. 
* Trelleborgs Museum. 
* Östersunds Länsmuseum. 
* Västerbottens Länsmuseum. 
* Darmstadt Landschaftsmuseum Darmstadt. 
* Bellerive Kunstgewerbemuseum, Zürich. 
* Cooper-Hewitt Museum, New York. 
* Corning Glass Museum, New York State.
* Victoria and Albert Museum, London.

## Referanser


## Eksterne lenker
* Erik Höglund com
* Lysekroner hos architonic com
Daimí Pernía

**Daimí Pernía** (født 27. desember 1976 i Pinar del Río) er en kubansk tidligere friidrettsutøver som konkurrerte på 400 meter hekk. Under VM 1999 i Sevilla gjorde hun sitt livs løp da hun senket sin personlige rekord fra 55,51 til 52,89, noe som holdt til seier. Hun klarte ikke å følge opp suksessen under OL året etter, og fikk kun fjerdeplass. I VM 2001 i Edmonton vant hun bronsemedalje.

## Referanser


## Eksterne lenker
*
Ljudmila Galkina

**Ljudmila Ivanovna Galkina** (russisk: Людми́ла Ивановна Галкина, født 20. januar 1972 i Saratov i Russland) er en tidligere russisk  friidrettsutøver som konkurrerte i lengdehopp.
Hennes fremste meritt var gullet under VM 1997 i Athen, hvor hun oppnådde karrierens lengste sprang med 7,05. I Barcelona i 1995 vant hun VM innendørs. Galkina har en bronsemedalje fra EM 1998 i Budapest.

Hun la opp som aktiv utøver i 2004.

## Personlige rekorder
* 7,05 meter (utendørs)
* 7,00 meter (innendørs)

## Referanser


## Eksterne lenker
*
Igor Spasovkhodskij

**Igor Igorevitsj Spasovkhodskij** (russisk: Игорь Игоревич Спасовходский, født 1. august 1979 i Moskva) er en russisk friidrettsutøver som deltar i tresteg.

Han deltok under OL 2000, uten å kvalifisere seg til finalen. Karrierens foreløpige høydepunkt er VM 2001 i Edmonton hvor han sikret seg bronsemedalje med et sprang på 17,44. Konkurransen ble vunnet av Jonathan Edwards, foran Christian Olsson. Som i OL i 2000, klarte han heller ikke å ta seg til finalen i EM 2002 og VM innendørs 2003. Under EM innendørs i 2005 sikret han seg gullet med et hopp på 17,20. I EM innendørs i 2009 vant Spasovkhodskij bronsemedalje.

## Personlig rekord
* Tresteg – 17,44

## Referanser


## Eksterne lenker
*
Sabine Spitz

**Sabine Spitz** (født 27. desember 1971 i Herrischried/Bad Säckingen) er en tysk terrengsyklist. Spitz vant bronse i kvinnenes terrengsykling under Sommer-OL 2004, gull under Sommer-OL 2008 og sølv under Sommer-OL 2012. Videre ble Spitz verdensmester i 2003 og verdensmester i terrengsyklingsmaraton i 2009.

## Meritter
*  Tysk mester i rundbane olympisk format (2001, 2002, 2003, 2004, 2005, 2006, 2008, 2008, 2009, 2010, 2011, 2012).

## Referanser


## Eksterne lenker
* 
*
Kreke

**Kreke** eller **krekeplomme**, også kalt damaskusplomme, villplomme eller slåpeplomme (lat.: *Prunus domestica ssp. insititia*) er en spiselig stenfrukt. Kreketreet er en løvfellende busk eller et lite tre. *Krike* er, dialektalt i Vestfold og Grenland, et annet norsk navn på det primitive plommeslaget. 

Kreke er botanisk sett en underart av den ekte plommen (*Prunus domestica*). Den er liten og kulerund med en avlang sten som er spiss i begge ender. Fruktene kan minne noe om slåpebær, men er større og – ikke minst – de smaker godt, om noe syrlig. Kriker kan brukes der man ellers ville brukt plommer: til syltetøy, i desserter og kaker. Krike er råstoffet til brennevinet slivovits, som er mye brukt på Balkan og i Øst-Europa.

## Litteratur
*

## Eksterne lenker
*
Anjanette Kirkland

**Anjanette Kirkland** (født 24. februar 1974 i Pineville, Louisiana) er en amerikansk tidligere hekkeløper.

Karrierens høydepunkter kom i 2001 med gullmedaljene under VM innendørs i Lisboa og VM i Edmonton, hvor hun løp på 12.42. I VM 1997 og VM 2003 kom hun ikke til finalen.

## Personlig rekord
* 100 meter hekk: 12.42

## Referanser


## Eksterne lenker
*
Egencia

**Egencia** (tidligere **VIA Egencia** og **VIA Travel**) er et selskap som tilbyr bistand til reiseadministrasjon for bedrifter og organisasjoner.

Egencia er en del av Expedia Group, verdens største reiseselskap. Egencia er en global kjede av forretningsreisebyråer, med kontorer i over 65 land. Egencia dekker alle krav innen kvalitetsstyring og er i Norge sertifisert etter NS-EN ISO 9001:2015 standarden. Kjeden er i tillegg miljøsertifisert etter NS-EN ISO 14001:2015. 

## Eksterne lenker
* Egencia
DS «Havda» (1881)

**DS «Havda»** var i perioden 1922–1944 et kystruteskip i kystrutefart på strekningen Steinkjer-Trondheim-Bergen-Stavanger-Sandnes for Indherreds Aktie-Dampskibsselskab. Før dette tilhørte skipet i perioden 1903–1918 Søndmøre Dampskibsselskab som «Hjørungavaag». «Havda» ble bombet i senk av britiske fly i Askvoll like før jul i 1944. 6 mennesker omkom.

## Dansk DS «Christianssund»
* **1881**: Levert fra Lobnitz & Co., Renfrew (byggenr. 190) som **«Christiansund»** til Fr. Th. Adolphs Enke, København, Danmark.
* **Januar 1888**: Overtatt av Det Forenede Dampskibsselskab AS, København.

## DS «Hjørungavaag»
* **April 1903**: Solgt til Søndmøre Dampskibsselskab, Ålesund. Omdøpt **«Hjørungavaag»**.
* **1915**: Ombygd. Brt: 669.
* **Juni 1918**: Solgt til Leif Bull, Skien.
* **1920**: Solgt til H. Haraldsen, Skien.

## DS «Havda»
* **1922**: Solgt til Indherreds Aktie-Dampskibsselskab, Steinkjer for kr.100 000. Omdøpt **«Havda»**. Noe ombygd og ny innredning. Brt: 667. Benyttet i eierselskapets kystrute Steinkjer-Trondheim-Bergen-Stavanger-Sandnes.
* **[[9. desember]] [[1944]]**: «Havda» var på vei sørover i ruten med 12 passasjerer (noen av dem tyske) og gods. Etter anløp av Florø, ble skipet ved Askvoll angrepet  av allierte fly med bomber og mitraljøser, og sank. Seks mennesker omkom: 3 passasjerer, styrmann Sverre Martin Sundfær, trise Inga Vesterdal og kystlos Eilert Sørgaard. De tre siste ble drept på broen av mitraljøseild. Dette hendte ganske nær land, og de overlevende klarte å komme seg opp på noen holmer like ved. 11 var skadde, to så alvorlig at de døde på vei til sykehus i Florø. De resterende; 3 passasjerer og 14 av besetningen ble hentet til Askvoll.

## Kilder
* Artikkel om Indherreds Aktie-Dampskibsselskab av Per Alsaker i «Skipet» 3.1991
* www.warsailors.com
* 

## Eksterne lenker
*  Bilde av DS «Havda»
Arachnitis

***Arachnitis uniflora*** er en rankvoksende, bladgrøntfri og urteaktig plante og den eneste arten i slekten ***Arachnitis***. Den er en mykoheterotrof plante som får sin næring fra sopp.

*Arachnitis uniflora* lever i stor grad under bakken, bare sjelden dannes blomsterstengler som vokser over bakken. Først etter komplett dannelse av rotsystemet spirer 6 til 40 centimeter lange og opp til 7 millimeter tykke enkeltstående stengler. Fargen varierer mellom hvit, gul og lilla.

Den forekommer i hele Sør-Amerika og på Falklandsøyene.

## Eksterne lenker
*
Ilja Konovalov

**Ilja Valerjevitsj Konovalov** (russisk: Илья Валерьевич Коновалов, født 1971) er en russisk friidrettsutøver som konkurrerer i sleggekast.

Konovalovs første internasjonale mesterskapsfinale var VM 1995 i Göteborg, hvor han endte på sjuendeplass med et kast på 76,50. I OL 1996 klarte han sjetteplass med 78,72. Samme plassering ble oppnådd året etter, i VM 1997 i Athen. I EM 1998 ble det niendeplass og under VM 1999 endte han som nummer ti. 

Bedre gikk det i OL 2000 i Sydney hvor han endte på femteplass med 78,56. Karrierens foreløpige høydepunkt kom under VM 2001 i Edmonton med bronsemedalje etter å ha kastet 80,27. Dette er hans eneste medalje fra et seniormesterskap til nå. I 2007 ble han utestengt i to år for doping.

## Personlig rekord
* Sleggekast – 82,28 

## Referanser


## Eksterne lenker
*
LaTasha Jenkins

**LaTasha Jenkins** (født 1977) er en amerikansk tidligere sprinter.

Karrierens høydepunkter kom i 2001 med medaljene på 200 meter i VM innendørs i Lisboa og VM i Edmonton. I Lisboa, hvor hun kun ble slått av Jamaicas Juliet Campbell, løp hun på tiden 22,96. I Edmonton holdt 22,85 til sølvmedalje bak vinneren Debbie Ferguson.

## Personlige rekorder
* 100 meter – 11,02
* 200 meter – 22,29

## Referanser


## Eksterne lenker
*
Han Mass og han Lasse

**Han Mass og han Lasse** er ei folkevise av den typen vi kaller en skjemteballade. I TSB katalogen har den typenummer TSB F 54.

Visa handler om Mass og Lasse som først skyter en bjørn. De drar bjørnen hjem og feirer jakta med en fest som ender i slagsmål der Lasse dreper Mass, men alt er humoristisk framstilt.

Visa har vært populær rundt i landet og mange varianter og melodier er dokumentert. M. B. Landstad har den med i sin Norske Folkeviser fra 1854. Den har også vært populær i Sverige og Danmark.

Refrenget til den mest kjente melodien ble brukt som fanfare i vinterolympiaden i Oslo 1952.

## Innspillinger (i utvalg)
*Egil Nordsjø, bass Robert Levin, pianoakk. Arr.: Robert Levin. Utgitt på 78-platen  His Master's Voice A.L.&nbsp;3197.
*Skuespiller Alfred Maurstad og medlemmer av Den Norske Studentersangforening Dirigent: Sigurd Thorkildsen. Arr.: Hampus Huldt Nyström. Utgitt på 78-plate for Musica i anledning vinter-OL 1952.
*Den norske studentersangforening Dir.: Sigurd Thorkildsen. Bearb.: Hampus Huldt Nystrøm. Utgitt på 78-platen Musica A&nbsp;5201.

## Referanser
Amy Mbacké Thiam

**Amy Mbacke Thiam** (født 1976) er en senegalesisk tidligere friidrettsutøver som hovedsakelig konkurrerte på 400 meter. Hun ble verdensmester på 400 meter i VM i friidrett 2001 i Edmonton. Hun tok bronse på samme distanse i VM i friidrett 2003 i Paris.

## Personlig rekord
* 400 meter – 49,86

## Referanser


## Eksterne lenker
*
Mount Pleasant

**Mount Pleasant** kan vise til:

*Mount Pleasant (Harare) – forstad til Harare i Zimbabwe
*RAF Mount Pleasant – britisk flystasjon på Falklandsøyene

## Byer i USA
* Mount Pleasant (Arkansas)
* Mount Pleasant (Florida)
* Mount Pleasant (Indiana)
* Mount Pleasant (Iowa)
* Mount Pleasant (Michigan)
* Mount Pleasant (Mississippi)
* Mount Pleasant (Newark)
* Mount Pleasant (New York)
* Mount Pleasant (Nord-Carolina)
* Mount Pleasant (Ohio)
* Mount Pleasant (Pennsylvania)
* Mount Pleasant (Sør-Carolina)
* Mount Pleasant (Tennessee)
* Mount Pleasant (Texas)
* Mount Pleasant (Utah)
* Mount Pleasant (Washington)
* Mount Pleasant (Wisconsin)
Region Hovedstadens Psykiatri

**Region Hovedstadens Psykiatri** er et psykiatrisk sykehus med tilhørende helsesentra ved København.

Region Hovedstadens Psykiatri har overtatt tidligere psykiatriske helsetjenester fra sykehusene Amager Hospital, Bispebjerg Hospital, Frederiksberg Hospital, Glostrup Hospital, Herlev Hospital, Hvidovre Hospital og Rigshospitalet. Region Hovedstadens Psykiatri har 5000 ansatte og behandler 35&nbsp;000 pasienter årlig, tilsvarende 40 % av behandlingstilbudet i Danmark.
Islas del Atlántico Sur

**Islas del Atlántico Sur** er ett av de fire departementene som utgjør den argentinske provinsen Tierra del Fuego, Antártida e Islas del Atlántico Sur. Departementet består av øygruppene Falklandsøyene, Sør-Georgia og Sør-Sandwichøyene og har et samlet areal på 16&nbsp;955 km².

Falklandsøyene og Sør-Georgia og Sør-Sandwichøyene er under britisk administrasjon og anses av Argentina som ulovlig okkupert. Argentina okkuperte øyene i 1982, men Storbritannia gjenerobret dem i løpet av den 74 dager lange Falklandskrigen.

Sør-Orknøyene ligger sør for 60 grader sørlig breddegrad, og omfattes dermed av Antarktistraktaten. Stater som har tiltrådt traktaten skal ikke gjøre noe for å hevde, støtte eller benekte territorielle krav i Antarktis, men traktaten slår også fast at statene ikke har oppgitt sine territoriale krav ved tiltredelse. Både Argentina og Storbritannia, som begge har tiltrådt traktaten, gjør krav på øygruppen.
Berhane Adere

**Berhane Adere** (amharisk: ብርሀኔ አደሬ, født 1973) er en etiopisk friidrettsutøver som konkurrerer i langdistanseløp.

Aderes første internasjonale mesterskap var VM 1993 hvor hun ble utslått i kvalifiseringen på 10 000 meter. Hennes første mesterskapsfinale endte med 18.-plass på 10 000 meter under OL 1996 i Atlanta. Atskillig bedre gikk det i VM 1997 da hun fikk fjerdeplass med tiden 31.48,95. Gjennombruddet kom under VM 2001 i Edmonton med sølvmedalje på 10 000 meter bak Derartu Tulu. I 2002 ble det gull på 5 000 meter i afrikamesterskapet, samt gull i halvmaraton.

I 2003 innledet hun friidrettsåret med å bli verdensmester på 3000 meter. Karrierens foreløpige høydepunkt kom under VM 2003 i Paris med seier på 10 000 meter med tiden 30.04,18, etiopisk rekord inntil Tirunesh Dibaba slo rekorden i 2008. I VM 2005 i Helsingfors ble det sølvmedalje på 10 000 meter, bakom ovennevnte Dibaba.

## Annet
Adere er goodwillambassadør for UNICEFs program for utdanning av jenter.

## Referanser


## Eksterne lenker
* 
* 
* 
*
Ben (sang)

**Ben** er en hitsang skrevet av Don Black og Walter Scharf, sunget av Michael Jackson spilt inn for Motown i 1971 og utgitt i 1972 som singel. Sangen er en av sangene på Michael Jacksons andre studioalbum, med samme tittel, Ben. Sangen *Ben* ble brukt i filmen med samme navn, Ben.
Rock with You

**Rock with You** er en sang skrevet av Rod Temperton, og sunget og fremført av Michael Jackson. Sangen er et av sporene på Jacksons album *[[Off the Wall]]* fra 1979.

## Referanser
Dirty Diana

**«Dirty Diana»** er en sang fra albumet *[[Bad]]*. Sangen er skrevet og sunget av Michael Jackson og utgitt som singel.

## Eksterne lenker
*
Leave Me Alone

**Leave Me Alone** er en sang skrevet av Michael Jackson. Den er også fremført av Michael Jackson. Den har også sin egen musikkvideo, med Michaels kjæledyr med, sjimpansen Bubbles. Sangen er produsert av Michael Jackson sammen med Quincy Jones og spilt inn i 1987. *Leave Me Alone* er den siste sangen på originalutgaven av Michaels album, *[[Bad (album)|Bad]]*.

## Referanser
Accidents Never Happen (album)

***Accidents Never Happen*** er et musikkalbum fra 2009 utgitt av gruppa Accidents Never Happen. Albumet er spilt inn i The Motor Museum i Liverpool, hvor også band som Arctic Monkeys og Echo & the Bunnymen har spilt inn låter. Produsent er Simon Cullwick som avslo å jobbe med Razorlights *[[Slipway Fires]]* da han tok jobben. I tillegg til gruppas faste medlemmer deltar bassist Tord Øverland Knudsen fra The Wombats på innspillingen.

Sjangeren er i grenselandet mellom indierock og alternativ rock.

## Sporliste
#«That Style You Like Is Going to Come Back As Gum»
#«Wendi's Friday»
#«It Made Sense Yesterday»
#«Jesus Dean»
#«Rebel (From the Waist Down)»
#«The Truth Should Be Sexy»
#«Kings, Queens and Shadows»
#«Style Revisited»
#«Pretty Face, Ugly Mess»

## Eksterne lenker
* Anmeldelse på furoreiharare.com
* Anmeldelse hos groove.no
Jaroslav Bába

**Jaroslav Bába** (født 2. september 1984 i Karviná) er en tsjekkisk høydehopper.  

## Karriere
Bába deltok ved Ungdoms-VM i friidrett 2001, der han kom på 10.-plass med 2,05 meter. Som junior kom han på 9.-plass ved junior-VM i friidrett 2002 på Jamaica. 

Bába ble nummer ni i innendørs-VM 2003 etter å ha hoppet 2,25. Han oppnådde samme høyde i utendørs-VM samme år i Paris, og ble nummer elleve der. Ved junior-EM i friidrett 2003 kom han på 1.-plass, med 2,28 meter. Den første store meritten som senior var bronsemedaljen i innendørs-VM 2004. Bába satte ny personlig rekord under OL 2004 i Athen, han gikk over 2,34 og tok bronse, slått av Stefan Holm og Matt Hemingway. Ved IAAF World Athletics Final i 2004 kom han på 7.-plass. 

Ved EM i friidrett innendørs 2005 i Madrid kom han på 5.-plass med 2,30 meter. Senere i 2005 forbedret han sin personlige rekord da han hoppet 2,36 under et stevne i Roma 8. juli. Dette året ble han nummer fem i VM i Helsingfors. Han fikk en ny internasjonal gullmedalje ved U23-EM i friidrett 2005 i Erfurt i Tyskland, der han hoppet 2,29 meter. Dette året kom han på 7.-plass ved IAAF World Athletics Final i Monte Carlo. 

Han ble nummer åtte i VM 2007 i Osaka og nummer 9 ved innendørs-VM 2008, før han ble nummer seks i OL 2008 i Beijing. 

Ved EM i friidrett innendørs 2009 i Torino ble han slått ut i kvalifiseringsrunden, der han kom på delt 20.-plass med 2,17 meter. Bedre gikk det ved VM i friidrett 2009 der han hoppet 2,23 i finalen, og endte på 5.-plass. Belarusiske Jaroslav Rybakov vant dette mesterskapet, med 2,32 meter. Han vant to stevner i Super Grand Prix i 2009; i London og Lausanne. Også ved VM i friidrett innendørs 2010 ble han slått ut i kvalifiseringen, og fikk ikke hoppe i finaleomgangen, mens ved EM i friidrett 2010 i Barcelona kvalifiserte han seg til finalen, der han hoppet 2,26 meter, og endte på 5.-plass. 

I 2011 fikk han to internasjonale medaljer. I mars deltok han ved EM i friidrett innendørs 2011 i Paris. I kvalifiseringen var han én av de som hadde det høyeste hoppet (2,27), mens i finalen måtte han se seg slått av russiske Ivan Ukhov. Ukhov hoppet 2,38, mens Bába greide 2,34. I juni fikk han også bronse ved Lag-EM i friidrett 2011 i Stockholm, med 2,28 som høyeste hopp. Ved VM i friidrett 2011 i Daegu i Sør-Korea endte han på 4.-plass, med samme høyde som Trevor Barry som kom på 3.-plass. Ved Diamond League 2011 vant han ett stevne; i Paris. 

I mars 2012 deltok han ved VM i friidrett innendørs 2012, men ble slått ut i kvalifiseringsrunden. Han hoppet 2,22, og kom på 13.-plass i kvalifiseringen. Ved EM i friidrett 2012 i Helsingfors nådde han finalen, der han endte på 8.-plass med 2,24 meter. Også ved sommer-OL 2012 ble han slått ut i kvalifiseringsrunden. 

Ved EM i friidrett innendørs 2013 fikk han bronse, med høyden 2,31, bak hhv. Sergej Mudrov og Aleksej Dmitrik.

## Referanser


## Eksterne lenker
* 
* Profil på European Athletics
* Profil på London2012.com
* Profil på All-athletics.com
Joachim Holbek

**Joachim Holbek** (født 12. november 1957 i Kongens Lyngby) er en dansk trommeslager og komponist fra København, i Norge kjent fra flere filmer.

Han studerte i hjembyen på musikkakademiet, skrev videre for teatre og ballett i Danmark,
og spilte slagverk i jazz-ensemble, blant annet fra 1978 i 
den jevngamle Jacob Vejslevs orkester. 
Som filmkomponist debuterte han i svogeren Lars von Trier sin *Medea* (1988), hvis
film  Europa (film) fra 1991 han også laget musikk til. Hjemlandet
ga han også Robertprisen for årets musikk i 1994 for von Trier sin Riget.
Med Ole Bornedal har han også skrevet, blant annet til gyseren Nattevakten i 1994.  
Verk for pauke har han komponert.

I Norge er han kjent fra
Budbringeren 1997,
Aksel Sandemose-filmen Misery Harbour 1999 og
Detektor 2000.
I 2008 debuterte han for opera med Brødrene Løvehjerte ved Det Kongelige Teater.

Joachim Holbek er sønn til skuespilleren Hanne Holbek (f. 1933), og flyttet til
Norge etter at moren i 1962 giftet seg med Aksel Sandemose og bodde i Søndeled.  Hans søster er Cæcilia Holbek Trier (f. 1953) som var gift med Lars von Trier 1987-96.  
Med søstrene Cæcilie og Ursula (f. 1954), tilbrakte Joachim skolemånedene 1962-69 på Grefsen
i et nonnekloster
drevet av St. Josephsøstrene, som forøvrig drev
St. Sunniva skole der søskenene gikk.  Derfra laget Cæcilia filmen Nonnebørn i 1997.
Etter at moren giftet seg med Odd Hjorth-Sørensen i 1969 flyttet de til Danmark.
Alle tre var i 1970 skuespillere  i Kåre Bergstrøms film Bjurra fra Lofoten.

## Filmografi (utvalg)
### Musikk
* 2005 – *[[Bang Bang Orangutang]]*
* 2002 – *[[Halalabad Blues]]*
* 1991 – *[[Europa (film)|Europa]]*

## Referanser


## Eksterne lenker
* 
*
Yughisk

**Yughisk** (Yugisk) er et jenisejisk språk, nært beslektet med ketisk, som tidligere ble talt av Yugh-folket, en etnisk gruppe langs den sørlige delen av elven Jenisej i det sentrale Sibir. Det ble tidligere forvekslet som en dialekt av ketisk, som lenge ble ansett som et isolert språk. I 1991 ble språket talt av 2 eller 3 personer innenfor en etnisk gruppe på 19 mennesker, og språket er idag ansett som utryddet.

## Referanser

## Litteratur
*Vajda, Edward J.: *Yeniseian Peoples and Languages: A History of Yeniseian Studies with an Annotated Bibliography and a Source Guide*, Curzon Press, 2002, ISBN 0-7007-1290-9.
Emma Darwin

**Emma Darwin** (født 2. mai 1801, død 7. oktober 1896) var hustruen til den berømte biologen Charles Darwin, som også er kjent for evolusjonsteorien. De giftet seg 29. januar 1839 og ble foreldre til ti barn. Tre av dem døde i ung alder.

## Liv og virke
### Bakgrunn
Hun ble født på familieeindommen Maer Hall i Maer, Staffordshire, som den yngste av de syv barna til Josiah Wedgwood II og hans hustru Bessie (Elizabeth). Hennes farfar Joseph Wedgwood hadde skapt seg en formue i pottemakeri. I likhet med mange andre som ikke var medlemmer av aristokratiet var de nonkonformister og tilhørte Den unitare kirke.

Charles Darwin var hennes fetter, fordi deres felles besteforeldre var Josiah og Sarah Wedgwood, og siden Wedgwood og Darwin-familiene var nære allierte, hadde hun kjent ham siden barndommen. 

Hun stod sin søster Fanny nær. De to var kjent i familien som «The Doveleys» og var sjarmerede og tullete. Emma hadde klengenavnet «Little Miss Slip Slop». Emma hjalp sin eldre søster Elizabeth med søndagsskolen som ble holdt i Maer Halls vaskeri og skrev enkle moralske historier for å bistå med instruksjon og gi seksti landsbybarn den eneste formelle trening i lesing, skriving og religion.

I en periode i sin ungdom ble hun sendt til Paris, hvor hun studerte piano under den feirede polske komponisten Frédéric Chopin og utførte en grand tour i Europa.

I 1826 ble Emma med sin søster Fanny for å være hos deres tante Jessie (Madame de Sismondi, hustruen til historikeren Jean Charles Leonard de Sismondi) i åtte måneder nær Genève.

Da hennes far kom for å samle dem ble han ledsaget av Caroline Darwin og tok også Charles Darwin så langt som til Paris, hvor de alle møtte opp igjen før de vendte hjem i juli 1824. Hun var også dyktig i utendørsidretter og ble en «Dragoness» i bueskyting.

På Maer, 31. august 1831, var hun med sin familie da den hjalp Charles Darwin med å velte hans fars innvendinger mot The Voyage of the Beagle.

## Referanser


## Eksterne lenker
*
Les Feuilles mortes

**«Les Feuilles mortes»** (norsk: **«Det døde løvet»**) er en meget innspilt fransk sang fra 1945 med melodi av Joseph Kosma og tekst av poeten Jacques Prévert. Den amerikanske låtskriveren Johnny Mercer skrev en engelsk tekst til den i 1947. Den engelske tittelen er «Autumn Leaves».

Jo Stafford var blant de første til å fremføre denne versjonen.

«Les Feuilles mortes»/«Autumn Leaves» har blitt en popstandard og jazzstandard i begge språk, både som instrumental og med sang.

Yves Montand introduserte «Les Feuilles mortes» i 1946 i spillefilmen, *[[Nattens porter|Les Portes de la nuit]]*.

Den franske sangeren Édith Piaf fremførte både en fransk- og engelskspråklig versjon i radioprogrammet *The Big Show*, 24. desember 1950, med Tallulah Bankhead som vert.

## Andre versjoner
The Melachrino Strings Dir.: George Melachrino. Innspilt i London 18. august 1950. Melodien ble utigitt av EMI på His Master's Voice-etiketten med katalognummer B&nbsp;9952. I Norge ble den utgitt på His Master's Voice A.L.&nbsp;3154).

Karl-Lennart har skrevet en svensk tekst. Den svenske tittelen er «En stjärna föll». Nora Brockstedt, Egil Monn-Iversens orkester spilte den inn i Oslo i november 1955. Sangen ble utigtt på 78-platen Cupol 4958.

I spillefilmen *[[Høstgule blade]]* (*Autumn Leaves*) (1956) fremførte Nat King Cole sangen i tittelsekvensen.

I 1993 spilte den britiske elektroniske hiphop-gruppen Coldcut inn en egen versjon på plate og plasserte betoningen på strykere- og trommebeatdelene.

Den amerikanske country-gitaristen og produceren Chet Atkins spilte inn en versjon på albumet Solo Flights i 1968.

Eva Cassidy utgav den på albumet *Live at Blues Alley* fra 1996.

Den franske låtskriveren Serge Gainsbourg hyllet «Les Feuilles mortes» i sin sang «Le Chanson de Prévert».

I 1993 spilte den britiske elektroniske hiphop-gruppen Coldcut inn en egen versjon på plate og plasserte betoningen på strykere- og trommebeatdelene.

Den er korpssangen til Bluecoats Drum and Bugle Corps.

## Norske versjoner
Egil Hagen og Anne Lande har skrevet norske tekster. Hagens versjon bærer tittelen er «Høstgule blader». Landes versjon heter «Savn».

## Innspillinger

## Listeplasseringer
I 1955 gjorde Roger Williams den til en nummer én-hit i USA, den eneste pianoinstrumentalen til å nå førsteplassen. Den lå i denne posisjonen i fire uker. Williams la i 1965 til et kor og denne versjonen lå på en tiendeplass på Billboard Easy Listening-listen med tittelen «Autumn Leaves 1965».

## Referanser
Jelena Soboleva (friidrettsutøver)

**Jelena Soboleva** (født 3. august 1982) er en russisk friidrettsutøver (mellomdistanseløper).

Sobolevas første store mesterskap var VM 2005 i Helsingfors, der hun ble nummer fire på 1500 meter. Samme plassering oppnådde hun i EM i Göteborg 2006. 

I 2006 satte hun ny innendørs verdensrekord på 1500 meter med tiden 3.58,28, og bare en måned senere to hun sølv i innendørs-VM i Moskva. 

Under VM 2007 i Osaka ble det nok en sølvmedalje, hun hadde bare Maryam Yusuf Jamal foran seg. Året etter, i innendørs-VM tok hun sin første mesterskapstittel. Hun gikk til topps på 1500 meter og slo sin egen verdensrekord fra Moskva, den nye rekorden lød på 3.57,71.

I 2008-sesongen valgte hun å satse på 800 meter, og under et stevne i Tula 5. juli løp hun på 1.55,7. I det russiske mesterskapet 2008 slo hun Pamela Jelimos årsbestenotering da hun noterte 1.54,85. Dette var den sjuende raskeste tiden noen sinne på distansen, og den raskeste noe hadde løpt siden 1997, da Ana Fidelia Quirot løp på 1.54,82.

Foran OL 2008 ble hun utestengt på grunn av dopingmistanker. De ble senere bekreftet av det russiske friidrettsforbundet, som 20. oktober samme år gav henne to års utelukkelse for bloddoping. 

## Referanser


## Eksterne lenker
*
Arnold Newman

**Arnold Abner Newman** (1918–2006) var en amerikansk fotograf, som er mest kjent for sine portretter av kjente personer, tatt i typiske miljøer. Han har også laget abstrakte stilleben.

## Referanser

## Eksterne lenker
* 
* 
*
Vegar Bergli

**Vegar Bergli** (født 19. april 1989) er en norsk skiskytter fra Skonseng i Mo i Rana, Nordland. Han var ankermann på Norges stafettlag i Junior-VM i 2008, hvor han ledet Norge inn til sølvmedalje. I dette mesterskapet tok han også en 7.-plass individuell. Siden 2002 har han bygget et rykte som en av Norges største talenter, og han har vunnet flere NM-gull for juniorer. I sesongene 2008-2009 og 2009-2010 ble han tatt ut til juniorlandslaget.

## Eksterne lenker
* http://www.biathlonworld.com/en/profile.html/do/showathlete?IBUId=BTNOR11904198902
* http://www.helgeland-arbeiderblad.no/sport_ranablad/article4159390.ece
* http://www.ranablad.no/sport/article4248444.ece
* http://www.ranablad.no/bildeserier/article3326663.ece
Personality (sang)

**«Personality»** er an amerikansk rhythm and blues/popsang fra 1959, skrevet av Harold Logan og Lloyd Price. Den ble utgitt på single av Price.

Singlen lå i tre uker som nummer to på Billboard Hot 100-listen og ble én av Prices mest populære crossoverhits. Den lå dessuten på toppen av den amerikanske R&B-listen i fire uker.

Versjonen til Lloyd Price kom inn på den britiske singlelisten 13. juni 1959 og lå der i ti uker med nummer ni som høyeste plassering.

Den lå også på den norske VG-lista i ni uker i 1959 og på en sjetteplass i to uker.

En versjon med den britiske sangeren Anthony Newley kom på den britiske singlelisten 13. juni 1959 og lå der i tolv uker med nummer seks som høyeste plassering.

## Norske versjoner
Bjørn Borkenhagen og Bjørn Lindquist har skrevet norske tekster. Borkenhagens norske versjon bærer tittelen er «Bittens aftenshow». Lindquists norske versjon heter «Digger dataspill».

### Innspillinger

## Referanser